turjo4nis/wikipedia-bn-dump-20250701 huggingface dataset:
হুয়ান হোসে নোগুয়েস

হুয়ান হোসে নোগুয়েস পোর্তালাতিন (২৮ মার্চ ১৯০৯ – ২ জুলাই ১৯৯৮), হোয়ান হোসেপ নোগুয়েস নামেও পরিচিত, একজন স্পেনীয় আর্গোনিয় ফুটবলার এবং ম্যানেজার ছিলেন। ১৯৩০ এবং ১৯৪০-এর দশকে তিনি বার্সেলোনা, কাতালোনিয়া এবং স্পেনের হয়ে একজন গোলরক্ষক হিসেবে খেলেছেন। পরবর্তীতে তিনি বার্সেলোনা, তারাগোনা এবং এস্পানিওলসহ লা লিগার বেশ কয়েকটি ক্লাবের হয়ে ম্যানেজারের দায়িত্ব পালন করেছেন।

অর্জন
বার্সেলোনা (খেলোয়াড় হিসেবে)
কাতালান ফুটবল চ্যাম্পিয়নশিপ: ৫ (১৯৩০, ১৯৩১, ১৯৩২, ১৯৩৫, ১৯৩৬)

বার্সেলোনা (ম্যানেজার হিসেবে)
কোপা দেল হেনেরালিসিমো: ১ (১৯৪২)

তথ্যসূত্র

বহিঃসংযোগ
 Spain stats
La Liga player stats
 Nogués at www.fcbarcelona.com
 La Liga manager stats
Profile at www.fcbarcelonaonline.com

১৯০৯-এ জন্ম
১৯৯৮-এ মৃত্যু
কাম্পো দে বোরহার ব্যক্তি
স্পেনীয় ফুটবলার
কাতালান ফুটবলার
স্পেনের আন্তর্জাতিক ফুটবলার
১৯৩৪ ফিফা বিশ্বকাপের খেলোয়াড়
লা লিগার খেলোয়াড়
ফুটবল ক্লাব বার্সেলোনার খেলোয়াড়
রিয়াল সারাগোসার খেলোয়াড়
স্পেনীয় ফুটবল কোচ
লা লিগার ম্যানেজার
ফুটবল ক্লাব বার্সেলোনার ম্যানেজার
জিমনাস্তিক দে তারাগোনার ম্যানেজার
আরসিডি এস্পানিওলের ম্যানেজার
ইউডি জেইদার ম্যানেজার
স্পোর্তিং দে হিহোনের ম্যানেজার
ফুটবল গোলরক্ষক
স্পেনীয় পুরুষ ফুটবলার
পুরুষ ফুটবল গোলরক্ষক
মেসাকুয়ে ডিজু

মেসাকুয়ে জেরেমিয়াস ডিজু (জন্ম ১৮ মার্চ ১৯৯৯) হলেন একজন পর্তুগিজ পেশাদার ফুটবলার যিনি একজন ফরওয়ার্ড হিসাবে ইংলিশ ফুটবল ক্লাব ওয়েস্ট হাম ইউনাইটেড-এর হয়ে খেলে থাকেন।

তথ্যসূত্র

বহিঃসংযোগ
 
 National team data 

১৯৯৯-এ জন্ম
জীবিত ব্যক্তি
পর্তুগিজ ফুটবলার
পর্তুগালের আন্তর্জাতিক যুব ফুটবলার
বিসাও-গুয়েনিয়ান বংশধর পর্তুগিজ ফুটবলার
ফুটবল ফরোয়ার্ড
বেনফিকা বি খেলোয়াড়
সেগুন্ডা লিগা খেলোয়াড়
ওয়েস্ট হ্যাম ইউনাইটেড ফুটবল ক্লাবের খেলোয়াড়
পর্তুগিজ প্রবাসী ফুটবলার
ইংল্যান্ডে প্রবাসরত পর্তুগিজ ফুটবলার
স্পোর্ট লিসবোয়া বেনফিকা বি-এর খেলোয়াড়
লিগা পর্তুগাল ২-এর খেলোয়াড়
ইংল্যান্ডে প্রবাসী ফুটবলার
গ্রিসে প্রবাসী ফুটবলার
ফুটবল উইঙ্গার
ক্রোয়েশীয় প্রথম ফুটবল লিগের খেলোয়াড়
বিসাউ-গিনীয় ফুটবলার
ফিটে আর্প

ইয়ান-ফিটে আর্প (, ; জন্ম: ৬ জানুয়ারি ২০০০; ফিটে আর্প নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর ২. বুন্দেসলিগার ক্লাব হলস্টাইন কিল এবং জার্মানি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

২০০৪–০৫ মৌসুমে, জার্মান ফুটবল ক্লাব ভালস্টেটের যুব পর্যায়ের হয়ে খেলার মাধ্যমে আর্প ফুটবল জগতে প্রবেশ করেছেন এবং পরবর্তীকালে হামবুর্গারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব হামবুর্গারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; হামবুর্গারের হয়ে দুই মৌসুমে ৩৫ ম্যাচে ৩টি গোল করার পর ২০১৯–২০ মৌসুমে তিনি প্রায় ৩ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেছেন। বায়ার্ন মিউনিখে হয়ে তার প্রথম মৌসুমে তিনি হান্স-ডিটার ফ্লিকের অধীনে ২০১৯–২০ বুন্দেসলিগার শিরোপা জয়লাভ করেছেন। ২০২১–২২ মৌসুমে, তিনি ধারে বায়ার্ন মিউনিখ হতে জার্মান ক্লাব হলস্টাইন কিলে যোগদান করেছেন।

২০১৫ সালে, আর্প জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
ইয়ান-ফিটে আর্প ২০০০ সালের ৬ই জানুয়ারি তারিখে জার্মানির বাড জেগেবার্গে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আর্প জার্মানি অনূর্ধ্ব-১৬, জার্মানি অনূর্ধ্ব-১৭ এবং জার্মানি অনূর্ধ্ব-১৯ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৫ সালের ২২শে অক্টোবর তারিখে তিনি প্রীতি ম্যাচে অস্ট্রিয়া অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানির বয়সভিত্তিক দলের হয়ে তিনি প্রায় ৭ বছরে ২৮ ম্যাচে অংশগ্রহণ করে ২০টি গোল করেছেন। তিনি ২০১৬ সালের ১৩ই সেপ্টেম্বর তারিখে অনুষ্ঠিত প্রীতি ম্যাচে ইসরায়েল অনূর্ধ্ব-১৭ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র

বহিঃসংযোগ

 
 
 
 
 
 
 

২০০০-এ জন্ম
জীবিত ব্যক্তি
জেগেবার্গের ব্যক্তি
শ্লেসভিগ-হলষ্টাইনের ফুটবলার
জার্মান ফুটবলার
ফুটবল ফরোয়ার্ড
হামবুর্গার স্পোর্টস ক্লাবের খেলোয়াড়
ফুটবল ক্লাব বায়ার্ন মিউনিখের খেলোয়াড়
হলস্টাইন কিলের খেলোয়াড়
বুন্দেসলিগার খেলোয়াড়
২. বুন্দেসলিগার খেলোয়াড়
রেগিওনাললিগার খেলোয়াড়
৩. লিগার খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
জার্মানির আন্তর্জাতিক যুব ফুটবলার
জার্মানির অনূর্ধ্ব-১৭ আন্তর্জাতিক ফুটবলার
পুরুষ ফুটবল ফরোয়ার্ড
হামবুর্গার স্পোর্টস ক্লাব ২-এর খেলোয়াড়
ফুটবল ক্লাব বায়ার্ন মিউনিখ ২-এর খেলোয়াড়
তত্ত্ববিজ্ঞান

দর্শনের মূল্যবোধ নিয়ে পাঠ করা অধ্যায়ের নাম হলো তত্ত্ববিজ্ঞান ()। নীতিশাস্ত্র এবং নন্দনতত্ত্ব যুগপৎভাবে তত্ত্ববিজ্ঞানে আলোচিত হয়। এটি মূল্যবোধ তত্ত্ব এবং মেটা ইথিক্সের সাথে সাদৃশ্যপূর্ণ। ১৯০২ সালে পল ল্যাপি  এবং ১৯০৮ সালে এডওয়ার্ড ভন হাটম্যান এই পদবাচ্য (ইংরেজিতে এক্সিওলোজি) সর্বপ্রথম ব্যবহার করেন।

তত্ত্ববিজ্ঞান আমাদের মূল্যবোধ এবং বিচারের প্রকৃতি নিয়ে আলোচনা করে। নীতিশাস্ত্র এবং কোনটি সঠিক এবং কোনোটি ভালো এবং তা ব্যক্তিজীবনে ও সমাজে কতটা প্রভাব ফেলবে তা নিয়ে আলোচনা করে এবং নন্দনতত্ত্ব সুন্দর এবং নান্দনিক বিষয় নিয়ে আলোচনা করে। প্রথাবদ্ধ তত্ত্ববিজ্ঞান মূল্যবোধের নীতিকে গাণিতিক কঠোরতা ধাপ অনুসরণের মাধ্যমে সাজায়।

ইতিহাস
৫ম এবং ৬ষ্ঠ খ্রিষ্ঠপূর্বে গ্রিসে সফল হওয়ার জন্য মানুষকে জ্ঞানী হতে হতো। দার্শনিকরা বুঝতে শুরু করেছিলেন যে, সমাজে আইন এবং নৈতিকতার মধ্যে এক ধরনের পার্থক্য বিদ্যমান। সক্রেটিস বিশ্বাস করতেন জ্ঞানের সাথে নৈতিক উৎকর্ষের একটি গুরুত্বপূর্ণ সংযোগ রয়েছে; যা নৈতিকতা এবং গণতন্ত্রকে খুব ঘনিষ্ঠভাবে সংযুক্ত করে। সক্রেটিসের ছাত্র প্লেটো পরবর্তীতে এই বিশ্বাসকে প্রতিষ্ঠিত করেন, যা সবাই অনুসরণ করে। মধ্যযুগে থমাস একুয়ানাস প্রাকৃতিক এবং অতিপ্রাকৃতিক গুণের মধ্যে পার্থক্য করেন। এই ধারণা থেকে দার্শনিকরা পরবর্তীতে বাস্তব সত্যের উপর বিচার এবং মূল্যবোধের উপর বিচারের মধ্যে পার্থক্য করেন, যা পরবর্তীতে দর্শন ক বিজ্ঞানের মধ্যকার পার্থক্যকরণের প্রধান নিয়ামক হিসেবে আবির্ভূত হয়।

আরো দেখুন
Praxeology
Money
Nihilism
N.O. Lossky
Russian philosophy
Utility
Value (economics)
Value (ethics)
Value (personal and cultural)

তথ্যসূত্র

নন্দনতত্ত্বের ধারণা
নীতিশাস্ত্রের ধারণা
অধিবিদ্যার ধারণা
সবিচার চিন্তন
অধিদর্শন
পদ্মা এক্সপ্রেস

পদ্মা এক্সপ্রেস (ট্রেন নং- ৭৫৯/৭৬০) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের অন্যতম মহানগরী রাজশাহী মাঝে যাতায়াত করে। এটি একটি বিলাসবহুল আন্তঃনগর ট্রেন। বর্তমানে পদ্মা এক্সপ্রেস চীন থেকে সদ্য আমদানিকৃত অত্যাধুনিক বিলাসবহুল CRRC কোচ দিয়ে চলাচল করে।

ইতিহাস 
২০০৬ সালের ১ শে নভেম্বর ট্রেনটি চালু হয়।

খাদ্য পরিষেবা 

আন্তঃনগর ট্রেনগুলোতে খাবারের গাড়ি সংযোজন করা থাকে। করিডোরের মাধ্যমে ট্রেনের যেকোন প্রান্ত থেকে খাবারের গাড়িতে গিয়ে খাবার গ্রহণ করা যায়। এসকল খাবার গাড়িতে খাবারের মূল্য তালিকা টানানো থাকে। এখানে বার্গার, কেক, স্যান্ডউইচ, পেটিস, রোল, পাউরুটি, চা, কফি, কাটলেট, সিদ্ধ ডিম, ভাঁজা মুরগি, কাবাব সিঙ্গারা, সমুচা, নানা ধরনের কোমল পানীয় ও পানি পাওয়া যায়। এছাড়া দৈনিক পত্রিকা ও ম্যাগাজিন পাওয়া যায়।

সময়সূচী 
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

যাত্রাবিরতি 
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
একটি আন্তনগর ট্রেন

 ঢাকা বিমানবন্দর রেলওয়ে স্টেশন
 জয়দেবপুর জংশন
 টাঙ্গাইল
 বঙ্গবন্ধু সেতু পূর্ব জংশন
 শহীদ এম মনসুর আলী
 উল্লাপাড়া
 বড়াল ব্রীজ
 চাটমোহর
 ঈশ্বরদী বাইপাস
 আব্দুলপুর জংশন
 সরদহ রোড

তথ্যসূত্র

বাংলাদেশের আন্তঃনগর ট্রেন
২০০৬-এ চালু রেল পরিষেবা
বাংলাদেশের নামযুক্ত যাত্রীবাহী ট্রেন
টেলিনর

টেলিনর এএসএ (;  বা ) হল একটি নরওয়েজীয় বহুজাতিক টেলিযোগাযোগ কোম্পানী, যার সদর দপ্তর অবস্থিত নরওয়ের রাজধানী অসলোর কাছকাছি 'ব্যারাম' নামক পৌরসভার  'ফরনেবু' নামক উপদ্বীপ শহরাঞ্চলে। বিশ্বের অন্যতম বৃহৎ এই টেলিযোগাযোগ কোম্পানির ৫৪.৩ শতাংশ শেয়ারের মালিক নরওয়ে সরকার। বাংলাদেশের গ্রামীণফোনের ৫৫.৮ শতাংশ শেয়ারের মালিক টেলিনর। এশিয়া, পূর্ব ইউরোপ ও স্ক্যান্ডিনেভিয়ার ১৩টি দেশে টেলিনরের মোবাইল নেটওয়ার্ক রয়েছে এবং ২৯টি দেশে বাণিজ্যিক কার্যক্রম রয়েছে।
অসলো স্টক এক্সচেঞ্জে তালিকাভুক্ত কোম্পানি টেলিনর। টেলিনরের বাজার মূল্য ২২৫ বিলিয়ন নরওয়েজীয় ক্রোন; অসলো স্টক এক্সচেঞ্জে তালিকাভুক্ত কোম্পানিগুলোর মাঝে যা তৃতীয় বৃহত্তম।

প্রতিষ্ঠা 
টেলিনর ১৮৫৫ সালে সম্পূর্ণ রাষ্ট্রীয় মালিকানায় ও রাষ্ট্রীয় পরিচালনায় যাত্রা শুরু করেছিল 'টেকিগ্রাফভারকেট' নামে একচেটিয়াভাবে টেলিগ্রাফ সেবা প্রদানকারী প্রতিষ্ঠান হিসেবে। ১৮৭৮ সালে প্রতিষ্ঠানটি টেলিফোন সেবা দেওয়া শুরু করে। ১৯৭০ সালে পুনর্নামকরণ করা হয়। ২০০০ সালে আংশিক বেসরকারিকরণ করা হয় এবং অসলো স্টক এক্সচেঞ্জে তালিকাভুক্ত হয়। প্রতিষ্ঠানটি ১৯৯৩ জিএসএম প্রযুক্তি এবং ২০০৪ সালে ৩জি ব্যবহার শুরু করে।

আরো দেখুন 
 গ্রামীণফোন

তথ্যসূত্র 

টেলিযোগাযোগ কোম্পানি
নরওয়ের মোবাইল ফোন কোম্পানি
টেলিনর
নরওয়েজীয় মার্কা
সুইডেনের মোবাইল ফোন কোম্পানি
নরওয়ের সরকারি মালিকানাধীন কোম্পানি
নরওয়ের ইন্টারনেট সেবা প্রদানকারী
নরওয়েতে সদর দপ্তর বহুজাতিক কোম্পানি
সুইডেনের ইন্টারনেট সেবা প্রদানকারী
নরওয়ের টেলিযোগাযোগ কোম্পানি
দ্য গ্রেট গ্যাটসবি

{{তথ্যছক বই
| ইটালিক_শিরোনাম      = 
| নাম                  = দ্য গ্রেট গ্যাটসবি
| চিত্র                  = The Great Gatsby Cover 1925 Retouched.jpg
| চিত্রের_আকার           = 
| অল্ট                  = বইয়ের প্রচ্ছদ
| ক্যাপশন               = প্রথম সংস্করণের প্রচ্ছদ, ১৯২৫
| লেখক                 = এফ. স্কট ফিট্‌জেরাল্ড
| মূল_শিরোনাম         = The Great Gatsby
| মূল_ভাষার_কোড       = en
| প্রচ্ছদ_শিল্পী           = ফ্রান্সিস কুগাত
| দেশ                  = 
| ভাষা                 = ইংরেজি
| বিষয়                 = 
| ধরন                  = বিয়োগান্ত নাটক
| পটভূমি               = 
| প্রকাশিত               = ১০ এপ্রিল ১৯২৫
| প্রকাশক                = চার্লস স্ক্রিবিনার্স সন্স
| মিডিয়া_ধরন           = ছাপা (শক্তমলাট ও পেপারব্যাক)
| পৃষ্ঠাসংখ্যা           = ২১৮
| পুরস্কার              = 
| আইএসবিএন             = 9780684830421
| ওসিএলসি              = 284451
| ডিউই                 = 
| কংগ্রেস                = 
| পূর্ববর্তী_বই          = দ্য বিউটিফুল অ্যান্ড ড্যামড (১৯২২)
| পরবর্তী_বই            = টেন্ডার ইজ দ্য নাইট (১৯৩৪)
}}দ্য গ্রেট গ্যাটসবি মার্কিন কথাসাহিত্যিক এফ. স্কট ফিট্‌জেরাল্ডের রচিত ১৯২৫ সালের উপন্যাস। নিউ ইয়র্ক শহরের নিকট লং আইল্যান্ডের জ্যাজ যুগের প্টভূমিতে রচিত উপন্যাসটি রহস্যময় মিলিয়নেয়ার জে গ্যাটসবির সাথে প্রথম-ব্যক্তি কথক নিক ক্যারাওয়ের মিথস্ক্রিয়া এবং তার প্রাক্তন প্রেমিক ডেইজি বুকাননের সাথে পুনরায় মিলিত হওয়ার জন্য গ্যাটসবির আবেশ চিত্রিত করে।

উপন্যাসটি ফিট্‌জেরাল্ডের সামাজিক জিনেভরা কিংয়ের সাথে তারুণ্যের রোম্যান্স এবং ১৯২ সালে লং আইল্যান্ডের নর্থ শোরে যে দাঙ্গাবাজ পার্টিতে যোগ দিয়েছিলেন তার দ্বারা অনুপ্রাণিত হয়েছিল। ফরাসি রিভিয়েরায় চলে যাওয়ার পর, ফিট্‌জেরাল্ড ১৯২৪ সালে উপন্যাসটির একটি মোটামুটি খসড়া সম্পূর্ণ করেন। এরপর তিনি সম্পাদক ম্যাক্সওয়েল পারকিন্সের কাছে এটি জমা দেন, যিনি পরবর্তী শীতকালে ফিট্‌জেরাল্ডের কাজটি সংশোধন করতে রাজি হয়েছিলেন। সংশোধন করার পরে, ফিট্‌জেরাল্ড তাতে সন্তুষ্ট ছিলেন, কিন্তু বইটির শিরোনাম সম্পর্কে দ্বিধাহীন ছিলেন এবং বেশকয়েকটি বিকল্প বিবেচনা করেছিলেন। চিত্রশিল্পী ফ্রান্সিস কুগাতের প্রচ্ছদ শিল্প ফিট্‌জেরাল্ডকে দারুণভাবে প্রভাবিত করেছিল এবং তিনি তার চিত্রকল্পকে উপন্যাসে অন্তর্ভুক্ত করেছিলেন।

প্রধান চরিত্রসমূহ
 নিক ক্যারাওয়ে
 জে গেটসবি
 ডেইজি বুচানন
 থমাস "টম" বুচানন
 জর্ডান বেকার
 জর্জ বি উইলসন
 মার্টল উইলসন
 মেয়ার উলফশেম

তথ্যসূত্র

গ্রন্থপঞ্জি

 
 
 
 
 
 

বহিঃসংযোগ

 
 
 
 
 
 
 
 
 "An Index to The Great Gatsby"
 The Great Gatsby – "A Book by Its Covers" at T: The New York Times Style Magazine''.

 
১৯২২-এর পটভূমিতে কল্পকাহিনী
১৯২৫-এর মার্কিন উপন্যাস
ইংরেজি উপন্যাস
উপন্যাসে ব্যভিচার
আধুনিক উপন্যাস
প্রেমের গল্প
রূপকথামূলক উপন্যাস
কল্পকাহিনীতে হত্যা-আত্মহত্যা
লং আইল্যান্ডের পটভূমিতে উপন্যাস
নিউ ইয়র্ক শহরের পটভূমিতে উপন্যাস
রোরিং টুয়েন্টিজেের পটভূমিতে উপন্যাস
চলচ্চিত্রে অভিযোজিত মার্কিন উপন্যাস
টেলিভিশন অনুষ্ঠানে অভিযোজিত মার্কিন উপন্যাস
নাটকে অভিযোজিত মার্কিন উপন্যাস
অপেরাতে অভিযোজিত উপন্যাস
ব্যালেতে অভিযোজিত উপন্যাস
বেতার কার্যক্রমে অভিযোজিত উপন্যাস
কমিক্সে অভিযোজিত উপন্যাস
জনপ্রিয় সংস্কৃতিতে প্রাপ্তবয়স্কতা রোধ করার চেষ্টা
এফ. স্কট ফিট্‌জেরাল্ডের উপন্যাস
চার্লস স্ক্রিবনার্স সন্সের বই
দ্য গ্রেট গেটসবি
ত্রিপোলী বিশ্ববিদ্যালয়

ত্রিপোলী বিশ্ববিদ্যালয় () লিবিয়ার সবচেয়ে বড় বিশ্ববিদ্যালয়, এটি লিবিয়ার রাজধানী ত্রিপোলীতে অবস্থিত। এটি ১৯৫৭ সাথে লিবিয়া বিশ্ববিদ্যালয় এর শাখা হিসেবে প্রতিষ্ঠিত হয় । পরে এটি ১৯৭৩ সালে ত্রিপোলী বিশ্ববিদ্যালয় নামে ভাগ হয়।

ড্রিগ্রীসমূহ 
বিশ্ববিদ্যালয় নিম্নোক্ত ডিগ্রিসমূহ প্রদান করে থাকে:

মাধ্যমিক (ডিপ্লোমা )
ব্যাচেলর ডিগ্রি
Licentiate's degree
মাস্টার্স ডিগ্রি
পিএইচডি

তথ্যসূত্র

লিবিয়ার বিশ্ববিদ্যালয়
১৯৭৩-এ প্রতিষ্ঠিত শিক্ষাপ্রতিষ্ঠান
১৯৭৩-এ প্রতিষ্ঠিত বিশ্ববিদ্যালয় ও কলেজ
অ্যামেলিয়া এয়ারহার্ট

অ্যামেলিয়া এয়ারহার্ট (; জন্ম: [২৪ জুলাই ১৮৯৭; অন্তর্ধান: ২ জুলাই ১৯৩৭) ছিলেন একজন মার্কিন বিমান অগ্রগামী এবং লেখিকা। তিনি আটলান্টিক মহাসাগরের উপর দিয়ে বিমান উড়িয়ে নিয়ে যাওয়া প্রথম মহিলা বিমানচালক ছিলেন। এই কৃতিত্বের জন্য তিনি মার্কিন যুক্তরাষ্ট্রের ডিস্টিংগুইশড ফ্লাইং ক্রস পুরস্কার পান। তিনি অনেক রেকর্ড অর্জন করেছেন, তার অভিজ্ঞতা নিয়ে সেরা বিক্রয় বই লিখেছেন এবং দ্য নাইনটি নাইন নামের একটি নারী বিমানচালকদের সংগঠন প্রতিষ্ঠান করার সাহায্য করেছেন। ১৯৩৫ সালে এয়ারহার্ট পারডু বিশ্ববিদ্যালয়ের দর্শন অনুষদে যোগ দেন, যেখানে তিনি মহাকাশ প্রোকৌশলের অধ্যাপক এবং ছাত্রীদের পেশা সংক্রান্ত পরামর্শক হয়ে কাজ করেন। তিনি জাতীয় নারী পার্টির সদস্য ছিলেন এবং সমান অধিকার সংশোধনকে প্রাথমিক সমর্থন করেছেন।

১৯৩৭ সালে এয়ারহার্ট পৃথিবী জুড়ে বিমান চালানোর চেষ্টা করেন, কিন্তু তিনি এবং নাবিক ফ্রেড নুনান প্রশান্ত মহাসাগরে নিখোঁজ হয়ে যান। বর্তমানকালে এয়ারহার্টের জীবন, কর্মজীবন ও অন্তর্ধান নিয়ে জল্পনা অব্যাহত।

আরো দেখুন 
 বিমান প্রত্নতত্ত্ব
 নারী অভিযাত্রী এবং ভ্রমণকারীদের তালিকা

পাদটীকা

তথ্যসূত্র

বহিঃসংযোগ 

 অ্যামেলিয়া এয়ারহার্টের অফিসিয়াল ওয়েবসাইট 
 অ্যামেলিয়া ইয়ারহার্ট জন্মস্থান যাদুঘর 
 
 অ্যামেলিয়া এয়ারহার্ট - টাইমলাইন 
 অ্যামেলিয়া এয়ারহার্ট  - লানেল্লি কমিউনিটি হেরিটেজ
 Michals, Debra. (২০১৫) "অ্যামেলিয়া এয়ারহার্ট"  জাতীয় নারী ইতিহাস জাদুঘর
 অ্যামেলিয়া এয়ারহার্টের সম্পর্কিত রেকর্ড 
 অ্যামেলিয়া এয়ারহার্টের পত্রিকার (জর্জ পামার পুতনাম সংগ্রহ) , পারডু বিশ্ববিদ্যালয়ে

১৮৯৭-এ জন্ম
১৯৩০-এর দশকে মৃত্যু
২০শ শতাব্দীর মার্কিন লেখিকা
নিখোঁজ ব্যক্তি
পারডু বিশ্ববিদ্যালয়ের শিক্ষক
জার্মান বংশোদ্ভূত মার্কিন ব্যক্তি
মার্কিন নারীবাদী
১৯৩৯-এ মৃত্যু
২০শ শতাব্দীর মার্কিন লেখক
সমুদ্রে হারিয়ে যাওয়া ব্যক্তি
কানাডায় মার্কিন প্রবাসী
লেজিওঁ দনরের নাইট
বিষ্ণুপ্রিয়া হল্ট রেলওয়ে স্টেশন

বিষ্ণুপ্রিয়া হল্ট রেলওয়ে স্টেশন  হল পূর্ব রেল অঞ্চলের ব্যান্ডেল কাটোয়া রেলপথের একটি গুরুত্বপূর্ণ রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি নবদ্বীপ এবং পার্শ্ববর্তী এলাকায় রেল পরিষেবা প্রদান করে। বর্তমান সময়ে নবদ্বীপ ও ইসকন ভ্রমণে আসা লাখ লাখ পর্যটক যাতায়াতের সুবিধার্থে নবদ্বীপ রেল স্টেশন অপেক্ষা বিষ্ণুপ্রিয়া স্টেশনকে বেশি ব্যবহার করে থাকে কারণ এই স্টেশনে নামলে খুব সহজেই সমগ্র নবদ্বীপ ভ্রমণ করা যায়।

দেশের

ইতিহাস 
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। হুগলি - কাটোয়া  শাখা রেলপথ ১৯১৩ সালে হাওড়া শাখার একটি সম্প্রসারিত অংশ হিসেবে প্রতিষ্ঠিত হয়েছিল। ১৯৯৪ - ৯৬ সালের মধ্যে এই শাখাটি বৈদ্যুতিক ট্রেন চলার উপযুক্ত করা হয়।

অবস্থান 
বিষ্ণুপ্রিয়া হল্ট রেলওয়ে স্টেশন  স্টেশন পশ্চিমবঙ্গের নবদ্বীপ শহরের উত্তর - পশ্চিমে অবস্থিত। হাওড়া-ব্যান্ডেল-নবদ্বীপ ধাম- কাটোয়া-নিউ জলপাইগুড়ি মধ্য দিয়ে রেলপথটি অগ্রসর হয়েছে। স্টেশন শিয়ালদহ রেলওয়ে স্টেশন থেকে ১১৫ কিলোমিটার ও হাওড়া থেকে ১০৭ কিমি দুরে অবস্থিত এবং ব্যান্ডেল থেকে ৬২ কিমি দূরে নদিয়া জেলায় অবস্থিত।

এই রেলওয়ে স্টেশনটি নদিয়া ও পশ্চিমবঙ্গের গুরুত্বপূর্ণ রেলওয়ে স্টেশনগুলির একটি।

পরিকাঠামো  
দ্বৈত রেল ট্র্যাক স্থাপন করার পর রেলওয়ে স্টেশনে ২ টি প্ল্যাটফর্ম রয়েছে।

বৈদ্যুতিকীকরণ 
কাটোয়া-ব্যান্ডেল বিভাগকে ১৯৯৪-১৯৯৬ সালে বিদ্যুতায়িত করা হয়েছে।

তথ্যসূত্র 

নদিয়া জেলার রেলওয়ে স্টেশন
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
হাওড়া রেলওয়ে বিভাগ
১৯১৩-এ ভারতে চালু রেলওয়ে স্টেশন
পূর্বস্থলী উত্তর বিধানসভা কেন্দ্র

পূর্বস্থলী উত্তর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, পূর্বস্থলী এবং নাদনঘাট দুটি কেন্দ্র বিদ্যমান ছিল, তার পরিবর্তে পূর্বস্থলী দুটি কেন্দ্র   হয়। ১.পূর্বস্থলী দক্ষিণ বিধানসভা কেন্দ্র ২.পূর্বস্থলী উত্তর বিধানসভা কেন্দ্র। ২৬৯ নং পূর্বস্থলী উত্তর বিধানসভা কেন্দ্রটি পূর্বস্থলী-২ সমষ্টি উন্নয়ন ব্লক এবং জাহান্নগর এবং দোগাছিয়া গ্রাম পঞ্চায়েত গুলি পূর্বস্থলী-১ সমষ্টি উন্নয়ন ব্লক এবং বামুনপাড়া, মামুদপুর এবং পুটশুরী গ্রাম পঞ্চায়েত গুলি মন্তেশ্বর সমষ্টি উন্নয়ন ব্লক গুলির অন্তর্গত।

পূর্বস্থলী উত্তর বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।

বিধানসভার বিধায়ক
২০১১ - তপন চ্যাটার্জী (তৃণমূল)

২০১৬ - প্রদীপ কুমার সাহা ( সিপিআইএম )

২০২১ - তপন চ্যাটার্জী (তৃণমূল)

নির্বাচনী ফলাফল

২০১৬

তথ্যসূত্র

পশ্চিমবঙ্গের বিধানসভা কেন্দ্র
পূর্ব বর্ধমান জেলার রাজনীতি
পশ্চিম বর্ধমান জেলার রাজনীতি
ফ্র্যাঙ্ক ল্যানজেলা

ফ্র্যাঙ্ক এ. ল্যানজেলা জুনিয়র (; জন্ম: ১ জানুয়ারি ১৯৩৮) হলেন একজন মার্কিন অভিনেতা। তিনি চারটি টনি পুরস্কার অর্জন করেছেন, ফ্রস্ট/নিক্সন নাটকে রিচার্ড নিক্সন চরিত্রে ও দ্য ফাদার নাটকে অঁদ্রে চরিত্রে অভিনয় করে শ্রেষ্ঠ কেন্দ্রীয় অভিনেতা হিসেবে দুটি এবং সিস্কেপ নাটকে লেসলি ও ফরচুন্‌স ফুল নাটকে ফ্লেগন্ত আলেকসান্দ্রভিচ ত্রপাচভ চরিত্রে অভিনয় করে শ্রেষ্ঠ চরিত্রাভিনেতা হিসেবে দুটি পুরস্কার অর্জন করেন। এছাড়া তিনি দুটি অবিই পুরস্কার অর্জন করেছেন।

তার উল্লেখযোগ্য চলচ্চিত্র ভূমিকা হল ডায়েরি অব আ ম্যাড হাউজওয়াইফ (১৯৭০)-এ জর্জ প্রেজার, ড্রাকুলা (১৯৭৯)-এ কাউন্ট ড্রাকুলা, মাস্টার্স অব দ্য ইউনিভার্স (১৯৮৭)-এ স্কেলেটর, ডেভ (১৯৯৩)-এ বব আলেকজান্ডার, গুড নাইট, অ্যান্ড গুড লাক (২০০৫)-এ উইলিয়াম এস. পেলি এবং ফ্রস্ট/নিক্সন (২০০৮)-এ রিচার্ড নিক্সন। ফ্রস্ট/নিক্সন ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ২০১৩ থেকে ২০১৭ সাল পর্যন্ত তিনি এফএক্স চ্যানেলের দি আমেরিকানস ধারাবাহিকে গ্যাব্রিয়েল চরিত্রে অভিনয় করেছেন।

প্রারম্ভিক জীবন
ল্যানজেলা ১৯৩৮ সালের ১লা জানুয়ারি নিউ জার্সির বেয়োনে জন্মগ্রহণ করেন। তিনি একজন ইতালীয় মার্কিন বংশোদ্ভূত। তার মাতা অ্যাঞ্জেলিনা এবং পিতা ফ্রাঙ্ক এ. ল্যানজেলা সিনিয়র বেয়োন ব্যারেল ও ড্রাম কোম্পানির সভাপতি। লানজেলা বেয়োনের ওয়াশিংটন এলিমেন্টারি স্কুল ও বেয়োন হাই স্কুলে পড়াশোনা করেন। তারা সপরিবারে নিউ জার্সির সাউথ অরেঞ্জে চলে যাওয়ার পর তিনি কলাম্বিয়া হাই স্কুলে পড়াশোনা করেন। তিনি ১৯৫৯ সালে সিরাকিউস বিশ্ববিদ্যালয় থেকে নাট্যতত্ত্বে স্নাতক ডিগ্রি অর্জন করেন।

কর্মজীবন

ল্যানজেলা অফ-ব্রডওয়ে মঞ্চে অভিনয় শুরু করেন, তন্মধ্যে উল্লেখযোগ্য ছিল ১৯৬৩ সালে বুওয়েরি লেন থিয়েটারে দি ইমরালিস্ট এবং ১৯৬৫ সালে রবার্ট লোওয়েল নির্দেশিত দ্য ওল্ড গ্লোরি। ১৯৬৬ সালের ৮ই ডিসেম্বর নিউ ইয়র্কের লিংকন সেন্টারের ভিভিয়ান বিউমন্ট থিয়েটারে ফেদেরিকো গার্সিয়া লর্কার ইয়ের্মা নাটক দিয়ে তার ব্রডওয়ে মঞ্চে অভিষেক হয়। ১৯৬৮ সালে একই মঞ্চে তিনি উইলিয়াম গিবসনের আ ক্রাই অব প্লেয়ার্স-এ উইলিয়াম শেকসপিয়রের যুবক বয়সের ও কল্পিত চরিত্রে অ্যান ব্যানক্রফ্‌টের বিপরীতে অভিনয় করেন। ১৯৭০ সালে মেল ব্রুক্সের দ্য টুয়েলভ চেয়ারস এবং ফ্রাঙ্ক পেরির ডায়েরি অব আ ম্যাড হাউজওয়াইফ চলচ্চিত্র দুটিতে অভিনয় করে তিনি বড় পর্দায় খ্যাতি অর্জন করেন। দ্বিতীয় চলচ্চিত্রটির জন্য তিনি সবচেয়ে সম্ভাবনাময় নবাগত বিভাগে গোল্ডেন গ্লোব পুরস্কারের মনোনয়ন লাভ করেন। ল্যানজেলা ১৯৭৫ সালে সিস্কেপ নাটকে এডওয়ার্ড অ্যালবি চরিত্রে অভিনয় করে তার প্রথম টনি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 

১৯৩৮-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
নিউ জার্সির অভিনেতা
মার্কিন চলচ্চিত্র অভিনেতা
মার্কিন কণ্ঠাভিনেতা
মার্কিন মঞ্চ অভিনেতা
আমেরিকান থিয়েটার হল অব ফেমে অন্তর্ভুক্ত ব্যক্তি
টনি পুরস্কার বিজয়ী
ড্রামা ডেস্ক পুরস্কার বিজয়ী
শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
সিরাকিউজ বিশ্ববিদ্যালয়ের প্রাক্তন শিক্ষার্থী
কাটোয়া বিধানসভা কেন্দ্র

কাটোয়া (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব বর্ধমান জেলার একটি বিধানসভা কেন্দ্র।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭০ নং কাটোয়া বিধানসভা কেন্দ্রটি কাটোয়া পৌরসভা, দাঁইহাট পৌরসভা, অগ্রদ্বীপ, গাজীপুর, সিঙ্গি, জগদানন্দপুর গ্রাম পঞ্চায়েত গুলি কাটোয়া-২ সমষ্টি উন্নয়ন ব্লক এবং খাজুরডিহি, সুদপুর, করজগ্রাম এবং গোয়াই গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।

কাটোয়া বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি কাটোয়া লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬

২০১১

১৯৭৭-২০০৬ 
কংগ্রেসের রবীন্দ্রনাথ চট্টোপাধ্যায় ২০০৬, ২০০১ এবং ১৯৯৬ সালে কাটোয়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর সুদীপ্ত বাগচিকে, কনক কান্তি গোস্বামীকে এবং অঞ্জন চ্যাটার্জিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর অঞ্জন চ্যাটার্জী ১৯৯১ এবং ১৯৮৭ সালে কংগ্রেসের রবীন্দ্রনাথ চট্টোপাধ্যায়কে পরাজিত করেন। সিপিআই (এম) এর হারামোহন সিনহা ১৯৮২ এবং ১৯৭৭ সালে কংগ্রেসের সুব্রত মুখার্জীকে এবং জনতা পার্টির নিত্যানন্দ ঠাকুরকে পরাজিত করেন।

১৯৫১-১৯৭২ 
কংগ্রেসের সুব্রত মুখার্জী ১৯৭২ সালে কাটোয়া কেন্দ্র থেকে জয়ী হন। সিপিআই (এম) এর হারামোহন সিনহা ১৯৭১ সালে জয়ী হন। কংগ্রেসের নিত্যানন্দ ঠাকুর ১৯৬৯ সালে জয়ী হন। সিপিআই (এম) এর সুবোধ চৌধুরী ১৯৬৭ সালে জয়ী হন। সিপিআই এর সুবোধ চৌধুরী ১৯৬২ সালে জয়ী হন। কংগ্রেসের তারাপদ চৌধুরী ১৯৫৭ সালে জয়ী হন। সিপিআই সুবোধ চৌধুরী ১৯৫১ সালে জয়ী হন।

তথ্যসূত্র 

পশ্চিমবঙ্গের বিধানসভা কেন্দ্র
পূর্ব বর্ধমান জেলার রাজনীতি
২০১৮ এশিয়ান গেমসের পদক তালিকা

২০১৮ এশিয়ান গেমস হল এশিয়া অলিম্পিক কাউন্সিল কর্তৃক আয়োজিত এশিয়ার সর্ববৃহৎ ক্রীড়া প্রতিযোগিতা, যা অফিসিয়ালিভাবে অষ্টাদশ এশিয়াড নামে পরিচিত। এটি ২০১৮ সালের ১৮ আগস্ট থেকে ২ সেপ্টেম্বর তারিখে ইন্দোনেশিয়ার জার্কাতা ও পালেমবং শহরে অনুষ্ঠিত হয়। এতে ৪০টি ক্রীড়া ৪৬৫টি বিভাগে প্রতিযোগিতা ছিল। প্রতিযোগিতার ফলাফলে ৪৬৫ সেট পদক বিতরণ করা হয়েছিল।

পদক তালিকা

পদক বিহীন জাতীয় অলিম্পিক কমিটি

তথ্যসূত্র

বহিঃসংযোগ
অফিসিয়াল পদক তালিকা

২০১৮ এশিয়ান গেমস
গ্রীষ্মকালীন এশিয়ান গেমসের পদক তালিকা
১০০ মিটার দৌড়

১০০ মিটার স্প্রিন্ট বা ১০০ মিটার দৌড় হলো ‘ট্র‍্যাক এন্ড ফিল্ড’ প্রতিযোগিতার একটি স্প্রিন্ট দৌড়। ঐতিহ্যগতভাবে আদর্শ দূরত্ব যার উপর 'বিশ্বের দ্রুততম পুরুষ বা মহিলা' নির্ধারণ করা হয়। অ্যাথলেটিক্স ইভেন্টগুলোর মধ্যে এটি সবচেয়ে জনপ্রিয় ও মর্যাদাপূর্ণ খেলাগুলোর একটি। গ্রীষ্মকালীন অলিম্পিকে এটি ১৮৯৬ সাল থেকে পুরুষদের জন্য এবং ১৯২৮ সাল থেকে নারীদের জন্য একটি নিয়মিত ইভেন্ট হিসেবে অনুষ্ঠিত হচ্ছে।

'স্টেড' (১৯২ মিটার দৌড়) প্রাচীন অলিম্পিকের ক্লাসিক স্প্রিন্ট রেস হিসাবে বিবেচিত ছিল। কিন্তু ১৮৯৬ সালে আধুনিক অলিম্পিকের আবির্ভাবের পর থেকে এটি হয় ১০০ মিটার।

তথ্যসূত্র 

১০০ মিটার
ট্র্যাক অ্যান্ড ফিল্ড ঘটনা
স্প্রিন্ট (দৌড়)
স্টুয়ার্ট হুইটম্যান

স্টুয়ার্ট ম্যাক্সওয়েল হুইটম্যান (; জন্ম: ১ ফেব্রুয়ারি ১৯২৮) হলেন একজন মার্কিন অভিনেতা। তিনি পশ্চিমা ধাঁচের টেলিভিশন ধারাবাহিক সিমারন স্ট্রিপ (১৯৬৭)-এ মার্শাল জিম ক্রাউন চরিত্রে অভিনয়ের জন্য সর্বাধিক পরিচিত। তিনি দ্য মার্ক (১৯৬১) ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্রসমূহ জন ওয়েনের সাথে পশ্চিমা ধাঁচের দ্য কোমাঞ্চেরস (১৯৬১) এবং দোজ ম্যাগনিফিসেন্ট মেন ইন দেয়ার ফ্লাইং মেশিন্স (১৯৬৫)।

প্রারম্ভিক জীবন
স্টুয়ার্ট ম্যাক্সওয়েল হুইটম্যান ১৯২৮ সালের ১লা ফেব্রুয়ারি ক্যালিফোর্নিয়ার সান ফ্রান্সিস্কো শহরে জন্মগ্রহণ করেন। তার পিতা জোসেফ হুইটম্যান এবং মাতা সেসিলিয়া (গোল্ড)। তিনি তার পিতামাতার দুই সন্তানের মধ্যে বড়। তার পরিবার ইহুদি ধর্মাবলম্বী ছিল। ১৯৫০-এর দশকে হেডা হুপারের কাছে হুইটম্যান নিজের সম্পর্কে বলেন, "একজন প্রকৃত মার্কিনী, তবে কিছু ইংরেজ, আইরিশ, স্কটিশ ও রুশ ছোঁয়া আছে, ফলে আমি সকলের সাথেই মিলে যাই।"

কর্মজীবন
রিচার্ড বার্টন মঞ্চে কেমলট নাটকে কাজ করার জন্য দ্য মার্ক (১৯৬১) ছবিতে একজন শিশু নির্যাতনকারী চরিত্রে অভিনয়ের প্রস্তাব ফিরিয়ে দিলে হুইটম্যান সেই চরিত্রটিতে কাজ করতে রাজি হন। ছবিটি আয়ারল্যান্ডে ধারণ করা হয়। হুইটম্যানের কাজ ইতিবাচক পর্যালোচনা লাভ করে এবং তিনি তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।

হুইটম্যান জন ওয়েনের সাথে মাইকেল কার্টিজ পরিচালিত পশ্চিমা ধাঁচের দ্য কোমাঞ্চেরস (১৯৬১) ছবিতে অভিনয় করেন। পল ওয়েলম্যানের ১৯৫২ সালের একই নামের উপন্যাস অবলম্বনে নির্মিত ডিলাক্স সিনেমাস্কোপ রঙিন ছবিটি হিট তকমা লাভ করে। ১৯৬৪ সালে পশ্চিমা ধাঁচের রিও কঞ্চোস ছবিতে অভিনয়ের পর তিনি ১৯৬৫ সালে দোজ ম্যাগনিফিসেন্ট মেন ইন দেয়ার ফ্লাইং মেশিন্স ছবিতে শ্রেষ্ঠাংশে অভিনয় করেন।

তথ্যসূত্র

বহিঃসংযোগ

 
 
 

১৯২৮-এ জন্ম
২০শ শতাব্দীর মার্কিন অভিনেতা
২০২০-এ মৃত্যু
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
মার্কিন চলচ্চিত্র অভিনেতা
মার্কিন টেলিভিশন অভিনেতা
ক্যালিফোর্নিয়ায় ক্যান্সারে মৃত্যু
মার্কিন ইহুদি অভিনেতা
লস অ্যাঞ্জেলেসের অভিনেতা